laion/Wikipedia-Exotic huggingface dataset:
লেভান্তে ইউনিয়ন দেপোর্তিভা

লেভান্তে ইউনিয়ন দেপোর্তিভা (স্পেনীয়: [leˈβante uˈnjon depoɾˈtiβa], [ʎeˈvant uˈnjo espoɾˈtiva]; সাধারণত লেভান্তে ইউডি অথবা শুধুমাত্র লেভান্তে নামে পরিচিত) হচ্ছে ভালেনসিয়া ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯০৯ সালের ৯ই সেপ্টেম্বর তারিখে প্রতিষ্ঠিত হয়েছে। লেভান্তে তাদের সকল হোম ম্যাচ ভালেনসিয়ার সিউতাত দে ভালেনসিয়াে খেলে থাকে; যার ধারণক্ষমতা হচ্ছে ২৬,৩৫৪। বর্তমানে এই ক্লাবের ম্যানেজারের দায়িত্ব পালন করছেন পাকো লোপেস এবং সভাপতির দায়িত্ব পালন করছেন কিকো কাতালান। স্পেনীয় মধ্যমাঠের খেলোয়াড় হোসে লুইস মোরালেস নোগালেস এই ক্লাবের অধিনায়কের দায়িত্ব পালন করছেন। ঘরোয়া ফুটবলে, লেভান্তে এপর্যন্ত ৪টি শিরোপা জয়লাভ করেছে; যার মধ্যে ১টি কোপা দে লা এস্পানিয়া লিব্রে শিরোপা, ১টি সেহুন্দা ডিভিশন, ১টি সেহুন্দা ডিভিশন বি এবং ১টি তেরসেরা ডিভিশন শিরোপা রয়েছে। কোপা দেল রে সেমি ফাইনাল (১): ১৯৩৫ কোপা দে লা এস্পানিয়া লিব্রে চ্যাম্পিয়ন: ১৯৩৭ সেহুন্দা ডিভিশন চ্যাম্পিয়ন: ২০০৩–০৪, ২০১৬–১৭ সেহুন্দা ডিভিশন বি চ্যাম্পিয়ন: ১৯৭৮–৭৯, ১৯৮৮–৮৯, ১৯৯৪–৯৫, ১৯৯৫–৯৬, ১৯৯৮–৯৯ তেরসেরা ডিভিশন চ্যাম্পিয়ন: ১৯৩১–৩২, ১৯৪৩–৪৪, ১৯৪৫–৪৬, ১৯৫৩–৫৪, ১৯৫৫–৫৬, ১৯৭২–৭৩, ১৯৭৫–৭৬ কাম্পেওনাতো দে ভালেনসিয়া চ্যাম্পিয়ন: ১৯২৭–২৮ কাম্পেওনাতো লেভান্তে-সুর চ্যাম্পিয়ন: ১৯৩৪–৩৫ আতলেতিকো লেভান্তে ইউনিয়ন দেপোর্তিভা, লেভান্তে ইউনিয়ন দেপোর্তিভার সংরক্ষিত দল স্পেনীয় লীগের চূড়ান্ত পয়েন্ট টেবিল AS, Diario (২০১৮-০৫-১৫)। "Levante: Paco López es el hombre de moda tras vencer al Barça"। AS.com (স্পেনীয় ভাষায়)। সংগ্রহের তারিখ ২০২০-০১-২৫।  "Levante Unión Deportiva SAD"। Laliga.es। ১৩ সেপ্টেম্বর ২০১৮। সংগ্রহের তারিখ ১৮ সেপ্টেম্বর ২০১৮।  La nostra història, el nostre orgull El Levante cumple cien años "Ten things you may not know about the Ciutat de Valencia stadium"। Laliga.es। ১৩ সেপ্টেম্বর ২০১৮। ৮ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৮।  "Archived copy" (পিডিএফ)। ১৬ আগস্ট ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৬ আগস্ট ২০১৮।  "Estadi Ciutat de Valencia - Levante"। The Stadium Guide। ২৯ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১৮ সেপ্টেম্বর ২০১৮।  দাপ্তরিক ওয়েবসাইট (স্পেনীয়) (ইংরেজি) লা লিগা লেভান্তে ইউনিয়ন দেপোর্তিভা ১৯০৯ ফরেভার উয়েফায় লেভান্তে ইউনিয়ন দেপোর্তিভা (স্পেনীয়)
রিয়াল ক্লাব দেপোর্তিভো মায়োর্কা

রিয়াল ক্লাব দেপোর্তিভো মায়োর্কা (স্পেনীয় উচ্চারণ: [reˈal ˈkluβ ðepoɾˈtiβo maˈʎoɾka], কাতালান: Reial Club Deportiu Mallorca [rəˈjal ˈklub dəpuɾˈtiw məˈʎɔɾkə]; সাধারণত রয়্যাল স্পোর্টিং ক্লাব মায়োর্কা, আরসিডি মায়োর্কা অথবা শুধুমাত্র মায়োর্কা নামে পরিচিত) হচ্ছে পালমা ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯১৬ সালের ৫ মার্চ তারিখে প্রতিষ্ঠিত হয়েছে। আরসিডি মায়োর্কা তাদের সকল হোম ম্যাচ পালমার এস্তাদি দে সন মইসে খেলে থাকে; যার ধারণক্ষমতা হচ্ছে ২৩,১৪২। বর্তমানে এই ক্লাবের ম্যানেজারের দায়িত্ব পালন করছেন হাভিয়ের আগিরে এবং সভাপতির দায়িত্ব পালন করছেন অ্যান্ডি কোলবার্গ। বর্তমানে স্পেনীয় মধ্যমাঠের খেলোয়াড় আন্তোনিও রাইয়ো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, আরসিডি মায়োর্কা এপর্যন্ত ৬টি শিরোপা জয়লাভ করেছে; যার মধ্যে ১টি কোপা দেল রে শিরোপা, ১টি স্পেনীয় সুপার কাপ, ২টি সেহুন্দা ডিভিশন শিরোপা এবং ২টি সেহুন্দা ডিভিশন বি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, আরসিডি মায়োর্কার সবচেয়ে বড় সাফল্য হচ্ছে ১৯৯৮–৯৯ উয়েফা কাপ উইনার্স কাপের ফাইনালে পৌঁছানো, যেখানে তারা লাৎসিয়োর কাছে ২–১ গোলের ব্যবধানে হেরেছিল। কোপা দেল রে চ্যাম্পিয়ন (১): ২০০২–০৩ রানার-আপ (২) ১৯৯০–৯১, ১৯৯৭–৯৮ স্পেনীয় সুপার কাপ চ্যাম্পিয়ন (১): ১৯৯৮ রানার-আপ (১) ২০০৩ সেহুন্দা ডিভিশন চ্যাম্পিয়ন (২): ১৯৫৯–৬০, ১৯৬৪–৬৫ সেহুন্দা ডিভিশন বি চ্যাম্পিয়ন (২): ১৯৮০–৮১, ২০১৭–১৮ উয়েফা কাপ উইনার্স কাপ রানার-আপ (১): ১৯৯৮–৯৯ [১] – RCD Mallorca Official Page https://www.laliga.com/en-ES/clubs/rcd-mallorca/squad https://www.worldfootball.net/teams/rcd-mallorca/2024/2/ "Palmarés en" (Spanish ভাষায়)। MARCA। সংগ্রহের তারিখ ২২ জুন ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) [অকার্যকর সংযোগ] Carnicero, José; Torre, Raúl; Ferrer, Carles Lozano (২৮ আগস্ট ২০০৯)। "Spain – List of Super Cup Finals"। Rec.Sport.Soccer Statistics Foundation (RSSSF)। ৮ মার্চ ২০১০ তারিখে মূল থেকে আর্কাইভ করা। সংগ্রহের তারিখ ২২ জুন ২০১০।  "UEFA Cup Winners' Cup"। UEFA। ১ মে ২০১০ তারিখে মূল থেকে আর্কাইভ করা। সংগ্রহের তারিখ ২২ জুন ২০১০।  দাপ্তরিক ওয়েবসাইট (স্পেনীয়) (ইংরেজি) Futbolme-এ রিয়াল ক্লাব দেপোর্তিভো মায়োর্কা (স্পেনীয়) বিডিফুটবলে রিয়াল ক্লাব দেপোর্তিভো মায়োর্কা
ভারত অধিরাজ্য

ভারত অধিরাজ্য (ইংরেজি: Union of India বা Dominion of India) ১৫ আগস্ট ১৯৪৭ থেকে ২৬ জানুয়ারি, ১৯৫০ পর্যন্ত স্থায়ী একটি স্বাধীন রাষ্ট্র। পরবর্তীকালে এই রাষ্ট্রটি ভারতীয় প্রজাতন্ত্র রূপে আত্মপ্রকাশ করে। যদিও ইংরেজি Union of India অর্থাৎ ভারত সংঘ কথাটি ভারতীয় বিচারব্যবস্থায় যুক্তরাষ্ট্রীয় ফেডারেল ব্যবস্থা অর্থাৎ কেন্দ্রীয় সরকার অর্থে এখনও ব্যবহৃত হয়। ১৯৪৭ সালে ভারতে ব্রিটিশ শাসনের সমাপ্তি ঘটলে ব্রিটিশ ভারত দ্বিধাবিভক্ত হয়ে ভারত অধিরাজ্য ও পাকিস্তান অধিরাজ্য গঠিত হয়। ব্রিটিশ সংসদে বিধিবদ্ধ ভারতীয় স্বাধীনতা অধিনিয়ম ১৯৪৭ অনুসারে উক্ত রাষ্ট্রদুটির মেয়াদ ছিল তাদের নিজস্ব সংবিধান প্রখ্যাপিত না হওয়া পর্যন্ত। ভারতের ক্ষেত্রে সংবিধান কার্যকর করার তারিখ ছিল ২৬ জানুয়ারি, ১৯৫০; এই দিনই প্রতিষ্ঠিত হয় ভারতীয় প্রজাতন্ত্র। ডোমিনিয়ন পর্যায়ে ব্রিটেনের রাজা ভারত ও পাকিস্তান উভয় রাষ্ট্রের রাষ্ট্রপ্রধান পদে বৃত থাকেন। তার প্রতিনিধিত্ব করেন দুই রাষ্ট্রের গভর্নর-জেনারেলগণ। তবে এই গভর্নর-জেনারেলের পদটি ব্রিটিশ ভাইসরয়ের পদের অনুরূপ ছিল না। এটি ছিল আনুষ্ঠানিক শাসকের পদ। ডোমিনিয়ন পর্যায়ের ভারতের দুই গভর্নর-জেনারেল হলেন: লর্ড লুই মাউন্টব্যাটেন (১৯৪৭-৪৮) চক্রবর্তী রাজাগোপালাচারী (১৯৪৮-৫০) এই পর্যায়ে ভারতের সরকার প্রধান তথা প্রকৃত শাসক প্রধানমন্ত্রী পদে বৃত ছিলেন জওহরলাল নেহেরু। ১৯৪৭ সালে স্বাধীনতার পরেই ভারত ও পাকিস্তান অধিরাজ্য স্বশাসিত অধিরাজ্য রূপে ব্রিটিশ কমনওয়েলথে যোগ দেয়। ভারত বিভাগের ফলে বাংলা ও পাঞ্জাব – ব্রিটিশ ভারতের এই বৃহত্তম প্রদেশ দুটি দ্বিখণ্ডিত হয়ে ভারত ও পাকিস্তানের সঙ্গে যুক্ত হয়। স্বাধীনতা সমসাময়িক কালে কুড়ি লক্ষ মানুষ শরণার্থী হিসেবে সীমান্ত পার হন এবং সাম্প্রদায়িক দাঙ্গায় এক লক্ষেরও বেশি লোকের মৃত্যু হয়। ভারত বিভাগের পর কাশ্মীর অঞ্চলের অধিকার নিয়ে দুই রাষ্ট্রের সম্পর্কে টানাপোড়েনের সৃষ্টি হয় এবং সূচনা হয় ১৯৪৭ সালের ভারত-পাকিস্তান যুদ্ধের। ভারতীয় সংবিধানের ৩০০ নং ধারায় বলা হয়েছে, "ভারত সরকার ভারত সংঘ (Union of India) নামে মামলা করতে পারবে অথবা ভারত সরকারকে ভারত সংঘ নামে চিহ্নিত করে মামলা করা যাবে।" এই কারণে আইনি নথিপত্র ও বিচার প্রক্রিয়ায় ভারতীয় প্রজাতন্ত্রের যুক্তরাষ্ট্রীয় সরকারকে সর্বদা "সংঘ" বা "Union" নামে অভিহিত করা হয়। যদিও এই নামটি সাধারণ ক্ষেত্রে ব্যবহৃত হয় না। ভারত সরকার ভারতের গভর্নর-জেনারেল ভারতের স্বাধীনতা আন্দোলন ব্রিটিশ ভারত
আমিন খান (দ্ব্যর্থতা নিরসন)

আমিন খান একটি মুসলিম প্রদত্ত নাম। এই নামে নিম্নোক্ত ব্যক্তিদের জীবনী বিষয়ক নিবন্ধ নির্দেশিত হতে পারে - আমিন খান - ১২৭২ সালে বাংলার গভর্নর ছিলেন। আমিন খান - ১৯৭২ সালে জন্মগ্রহণকারী বাংলাদেশী চলচ্চিত্র অভিনেতা। নুরুল আমিন খান পাঠান - জাতীয় পার্টির রাজনীতিবিদ এবং ময়মনসিংহ-৩ আসনের সাবেক সংসদ সদস্য ও সাবেক স্বাস্থ্য উপমন্ত্রী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
হিজবুল মুজাহিদীন

হিজবুল মুজাহিদীন (আরবি: حزب المجاھدین, Ḥizb al-Mujāhidīn, meaning "Party of Holy Warriors" or "Party of Mujahideen", abbreviated as HuM or HM) জম্মু ও কাশ্মীরে সক্রিয় একটি বিচ্ছিন্নতাবাদী সংগঠন। এরা মূলত জম্মু ও কাশ্মীরকে পাকিস্তানের সঙ্গে সংযুক্তিকরণের পক্ষে। ২০১৬ সালের ৮ই জুলাই , হিজবুল কমান্ডার বুরহান ওয়ানি ভারতীয় নিরাপত্তা বাহিনীর হাতে অনন্তনাগ জেলায় নিহত হয়। ওয়ানি ফেসবুক-টুইটারের মাধ্যমে কাশ্মীরের কিছু যুবকদের 'তাদের মতাদর্শে' টেনে আনে তাতে তার পরিচিতি ছিল 'সোশ্যাল মিডিয়া মিলিট্যান্ট' নামে। এর পৰিপ্রেক্ষিতে হুরিয়ত ও আছিয়া আন্দ্রাবীর নেতৃত্বে প্রায় ৮ মাস কাশ্মীরে অশান্তি চলে। বুরহানের উত্তরসূরি সবজারের মৃত্যু হয় ২০১৭ র মে মাসে পুলওয়ামায় । পরবর্তী উত্তরসূরি রিয়াজের মৃত্যু হয় ২০২০ র ৬ই মে পুলওয়ামায় । আজমল কাসাব আল-কায়েদা ২০০৮ মুম্বাই জঙ্গি হামলা ওসামা বিন লাদেন "সৈয়দ সালাউদ্দিন"।  Jaffrelot, Christophe (২০০২-০৫-১৭)। Pakistan: Nationalism Without A Nation। Zed Books। পৃষ্ঠা 180। আইএসবিএন 9781842771174।  "Burhan Wani"।
বুট পলিশ

বুট পলিশ হল প্রকাশ অরোরা পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি প্রযোজনা করেছেন রাজ কাপুর। এতে শ্রেষ্ঠাংশে অভিনয় করেছেন নরেন্দ্র রূপানি, কুমারী নাজ, রতন কুমার ও ডেভিড। চলচ্চিত্রটি ১৯৫৫ সালে কান চলচ্চিত্র উৎসবে প্রদর্শিত হয় এবং নাজ শিশুশিল্পী হিসেবে বিশেষ উল্লেখ পুরস্কার লাভ করেন। এছাড়া চলচ্চিত্র ২য় ফিল্মফেয়ার পুরস্কারে শ্রেষ্ঠ চলচ্চিত্র বিভাগে পুরস্কার অর্জন করে। বেলু ও ভোলা তাদের মায়ের মৃত্যুর পর তাদের খালা কমলার কাছে আশ্রয় পায়। কমলা তাদের ভিক্ষা করতে বাধ্য করে এবং রাতে উপার্জিত সকল অর্থ নিয়ে নেয়। প্রায়ই সে তাদেরকে নিষ্ঠুরভাবে মারধর করে। কমলার প্রতিবেশী মুচি জন চাচা তাদেরকে ভিক্ষা করার পরিবর্তে কাজ করার শিক্ষা দেয়। তারা দুজনেই কমলাকে তাদের ভিক্ষা থেকে উপার্জিত অর্থ কম দিয়ে সঞ্চয় করতে থাকে, যাতে তারা জুতা পালিশ করার বাক্স কিনতে পারে এবং জুতা পরিষ্কারের কাজ করতে পারে। তারা দুজন একটি জুতা পালিশ করার বাক্স কিনে এবং তাদের নিজেদের ব্যবসা শুরু করে। কিন্তু যখন কমলা সেটা জানতে পারে সে তাদের মারধর করে এবং বাড়ি থেকে বের করে দেয়। ইতোমধ্যে জন জানতে পারে বেলুর একটি নতুন ফ্রক দরকার এবং ভোলার নতুন শার্ট দরকার কারণ তাদের বর্তমান কাপড়গুলো ছিড়ে গেছে। বেলু এবং ভোলাকে সাহায্য করার জন্য জন চাচা অবৈধভাবে মদ বিক্রি করা শুরু করে এবং পুলিশের হাতে ধরা পড়ে। এই সময়ে বর্ষাকাল শুরু হলে লোকজন জুতা পালিশ করা বন্ধ করে দেয়। ফলে বেলু ও ভোলা না খেয়ে থাকতে শুরু করে। ভোলা কখনো ভিক্ষা করবে না এই ব্রতের জন্য বৃষ্টির রাতে তাদের দিকে ছুড়ে দেয়া মুদ্রা নিতে অস্বীকৃতি জানায়। কিন্তু বেলু ক্ষুধার জ্বালায় সে মুদ্রা নিলে ভোলা তাকে থাপ্পড় মারে। এতে সে মুদ্রাটি ছুড়ে ফেলে দেয়। পুলিশ তাদের নিতে এলে বেলু একটি ট্রেনে পালিয়ে যায়, কিন্তু ভোলা ধরা পড়ে। ট্রেনে এক ধনাঢ্য পরিবার বেলুকে দত্তক নেয়। কিন্তু সে তার ভাইয়ের জন্য মন খারাপ করে। ভোলা জেলা থেকে বেরিয়ে বেলুকে খুঁজতে শুরু করে, কিন্তু তাকে কোথাও খুঁজে পায় না। এতিমখানা থেকে পালিয়ে যাওয়ার কারণে সে কোন কাজ পায়না এবং ক্ষুধার জ্বালায় সে পুনরায় ভিক্ষা শুরু করে। একদিন রেল স্টেশনে ভিক্ষা করার সময় সে বেলু ও তাকে দত্তক নেওয়া পরিবারকে ট্রেনে চড়তে দেখে। ভোলা সেখান থেকে পালিয়ে যেতে চাইলে বেলু তাকে তাদের সাথে থাকতে বলে। স্টেশনে তাদের বিদায় জানাতে আসা জন চাচা তাদের পিছনে ছুটতে গিয়ে আঘাত পায়। ভোলা দৌড় থামায়, এবং বেলু ও ভোলা পুনরায় একত্রিত হয়। সেই ধনাঢ্য পরিবার ভোলাকেও দত্তক নেয়। তারা সুখে-শান্তিতে বাস করতে থাকে। কুমারী নাজ - বেলু নরেন্দ্র রূপানি - ছোট বালক রতন কুমার - ভোলা ভান্ডারি ডেভিড - জন চান্দ বুর্কে - কমলা দেবী বীরা ভুপেন্দ্র কাপুর শৈলেন্দ্র মোহনবলি নিসার ভুডো আডবানি - পেড্রো প্রভু অরোরা রাজ কাপুর - স্বয়ং "Filmfare Flashback: Every movie that won the Filmfare Best Film Award from 1953 to 2017"। ফিল্মফেয়ার (ইংরেজি ভাষায়)। সংগ্রহের তারিখ ৮ মে ২০২০।  "Festival de Cannes: Boot Polish"। কান। ১০ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০২০।  বলিউড প্রবেশদ্বার ইন্টারনেট মুভি ডেটাবেজে বুট পলিশ (ইংরেজি)
আখনাস আস সুলামি

আল আখনাস আস-সুলামী ইবনে হাবিব মুহাম্মাদের একজন সাহাবা ছিলেন। যিনি একমাত্র সাহাবা হিসাবে বদরের যুদ্ধে তিন প্রজন্মকে সাথে নিয়ে মুসলিম বাহিনীতে যুদ্ধ করেন। আখনাসের পিতার নাম হাবিব মতান্তরে খাব্বাব। আখনাসের ছেলের নাম ইয়াজিদ ইবনে আখনাস আল সুলামি ও নাতির নাম মায়ান ইবনে ইয়াজিদ। এই তিন ব্যক্তিই মুহাম্মাদের সাহাবা ছিলেন। মায়ান ইবনে ইয়াজিদ বর্ণনা করেছেন, তার পিতা ও মুহাম্মাদের নিকট এক সঙ্গে ইসলাম গ্রহণ করেন। আখনাস আস সুলামি ইবনে হাবিব তার স্বীয় পুত্র ইয়াজিদ ইবনে আখনাস আল সুলামি ও পৌত্র মায়ান ইবনে ইয়াজিদকে সাথে নিয়ে বদরের যুদ্ধে অংশগ্রহণ করেন। ইতিহাসবিদগণ বলছেন, আল আখনাস ছাড়া আর কোন সাহাবাই তিন প্রজন্ম এক সাথে বদরের যুদ্ধের মুসলিম বাহিনীতে অংশগ্রহণ করে নাই। ইসলামী বিশ্বকোষ (১ম খণ্ড)। পৃষ্ঠা ১৯৪।  ইবনুল আছির, উসুদুল গাবা, তেহরান ১২৮৬ হি., ১খণ্ড- ৫৬।  আয-যাহাবী, তাজরীদ আসমাইস সাহাবা, বৈরূত তা, বি., ১খণ্ড- ১১, নং ৬২।  ইবনে হাজার, আল-ইসাবা মিসর ১৩২৮ হি., ১খণ্ড- ২৫, নং ৬০।
রিয়াল বেতিস

রিয়াল বেতিস বালোম্পিয়ে (স্পেনীয় উচ্চারণ: [reˈal ˈβetis]; সাধারণত রিয়াল বেতিস অথবা শুধুমাত্র বেতিস নামে পরিচিত) হচ্ছে সেভিল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯০৭ সালের ১২ই সেপ্টেম্বর তারিখে প্রতিষ্ঠিত হয়েছে। রিয়াল বেতিস তাদের সকল হোম ম্যাচ সেভিলের এস্তাদিও বেনিতো বিয়ামারিনে খেলে থাকে; যার ধারণক্ষমতা হচ্ছে ৬০,৭২০। বর্তমানে এই ক্লাবের ম্যানেজারের দায়িত্ব পালন করছেন মানুয়েল পেলেগ্রিনি এবং সভাপতির দায়িত্ব পালন করছেন আনহেল আরো। বর্তমানে ফরাসি মধ্যমাঠের খেলোয়াড় নাবিল ফেকির এই ক্লাবের অধিনায়কের দায়িত্ব পালন করছেন। ঘরোয়া ফুটবলে, রিয়াল বেতিস এপর্যন্ত ১২টি শিরোপা জয়লাভ করেছে; যার মধ্যে ১টি লা লিগা শিরোপা, ২টি কোপা দেল রে শিরোপা, ৭টি সেহুন্দা ডিভিশন শিরোপা, ১টি তেরসেরা ডিভিশন শিরোপা এবং ১টি কোপা দে আন্দালুসিয়া শিরোপা রয়েছে। লা লিগা চ্যাম্পিয়ন (১): ১৯৩৪–৩৫ কোপা দেল রে চ্যাম্পিয়ন (২): ১৯৭৬–৭৭, ২০০৪–০৫ রানার-আপ (২): ১৯৩১, ১৯৯৬–৯৭ স্পেনীয় সুপার কাপ রানার-আপ (১): ২০০৫ সেহুন্দা ডিভিশন চ্যাম্পিয়ন (৭): ১৯৩১–৩২, ১৯৪১–৪২, ১৯৫৭–৫৮, ১৯৭০–৭১, ১৯৭৩–৭৪, ২০১০–১১, ২০১৪–১৫ রানার-আপ (৫): ১৯৫৫–৫৬, ১৯৬৬–৬৭, ১৯৮৯–৯০, ১৯৯৩–৯৪, ২০০০–০১ তেরসেরা ডিভিশন চ্যাম্পিয়ন (১): ১৯৫৩–৫৪ কোপা দে আন্দালুসিয়া (বিলুপ্ত) চ্যাম্পিয়ন (১): ১৯২৭–২৮ রানার-আপ (১৩): ১৯১৯–২০, ১৯২০–২১, ১৯২২–২৩, ১৯২৩–২৪, ১৯২৪–২৫, ১৯২৫–২৬, ১৯২৬–২৭, ১৯২৮–২৯, ১৯২৯–৩০, ১৯৩০–৩১, ১৯৩১–৩২, ১৯৩৮–৩৯, ১৯৩৯–৪০ "Archived copy"। ২০১২-১১-০১ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৮।  "New features for Benito Villamarín Stadium"। www.realbetisbalompie.es (ইংরেজি ভাষায়)। ২০১৭-০৮-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৬-২৯।  Jones, Rich (২০১৯-০২-০৯)। "We ranked the top 10 stadium in La Liga - with a surprise No.1"। mirror। সংগ্রহের তারিখ ২০২০-০১-২৫।  https://www.realbetisbalompie.es/primer-equipo/plantilla/ https://www.worldfootball.net/teams/real-betis/2024/2/ উইকিমিডিয়া কমন্সে রিয়াল বেতিস সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) (ইংরেজি) লা লিগায় রিয়াল বেতিস (স্পেনীয়) (ইংরেজি) উয়েফায় রিয়াল বেতিস (স্পেনীয়) (ইংরেজি)
শ্রী ৪২০

শ্রী ৪২০ (হিন্দি: श्री ४२०) হলো রাজ কাপুর পরিচালিত ও প্রযোজিত ১৯৫৫ সালের ভারতীয় হিন্দি ভাষার নাট্য চলচ্চিত্র। চলচ্চিত্রটির কাহিনি ও চিত্রনাট্য রচনা করেছেন খাজা আহমদ আব্বাস। এতে শ্রেষ্ঠাংশে অভিনয় করেন রাজ কাপুর ও নার্গিস। চলচ্চিত্রটিতে কাপুরের অভিনীত চরিত্রটি চার্লি চ্যাপলিনের "লিটল ট্রাম্প" চরিত্র থেকে অনুপ্রাণিত। চলচ্চিত্রটি ১৯৫৫ সালের সর্বোচ্চ আয়কারী ভারতীয় চলচ্চিত্র। এটি ৩য় জাতীয় চলচ্চিত্র পুরস্কারে হিন্দি ভাষার দ্বিতীয় শ্রেষ্ঠ পূর্ণদৈর্ঘ্য চলচ্চিত্র বিভাগে মেধার সনদ অর্জন করে এবং দুটি বিভাগে ফিল্মফেয়ার পুরস্কার অর্জন করে। রাজ কাপুর - রণবীর রাজ নার্গিস - বিদ্যা নাদিরা - মায়া নেমো - শেঠ সোনাচাঁদ ধর্মানন্দ ললিতা পবার - গঙ্গা মাই এম. কুমার - ভিক্ষুক হরি শিবদসানি - ফিলাচাঁদ নানা পলসিকর ভুডো আডবানি - ধর্মানন্দের ভৃত্য পেসি পাটেল - মহাজন রমেশ সিংহ রশিদ খান শৈল বাজ এস. পি. বেরি কাথনা সত্যনারায়ণ শৈলেন্দ্র রাজু মনসরম ইফতেখার - পুলিশ ইনস্পেক্টর উমা দেবী - মায়ার প্রতিবেশী আনোয়ারি ইন্দিরা মিরাজকর - ইনস্পেক্টর ভগবানদাস বিশম্বর শ্রী ৪২০ চলচ্চিত্রের সঙ্গীত পরিচালনা করেছেন শঙ্কর-জয়কিশন এবং গীত রচনা করেছেন শৈলেন্দ্র ও হাসরাত জয়পুরি। ডাইয়ার, রেচেল (২০০৬)। Filming the Gods: Religion and Indian Cinema (ইংরেজি ভাষায়)। রুটলেজ। পৃষ্ঠা ১০৬। আইএসবিএন 9781134380701।  "Box Office 1955"। বক্স অফিস ইন্ডিয়া। ১২ অক্টোবর ২০১২। ১২ অক্টো ২০১২ তারিখে মূল থেকে আর্কাইভ করা। সংগ্রহের তারিখ ৮ মে ২০২০।  "Directorate of Film Festival" (পিডিএফ)। Iffi.nic.in। ৪ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ মে ২০২০।  বলিউড প্রবেশদ্বার ইন্টারনেট মুভি ডেটাবেজে শ্রী ৪২০ (ইংরেজি)
রেয়াল ভায়াদোলিদ

রেয়াল ভায়াদোলিদ এস.এ.ডি. (সাধারণত রেয়াল ভায়াদোলিদ স্পেনীয় উচ্চারণ: [reˈal βaʎaðoˈlið] অথবা শুধুমাত্র ভায়াদোলিদ নামে পরিচিত) হচ্ছে ভায়াদোলিদ ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লীগ লা লিগায় খেলে। এই ক্লাবটি ১৯২৮ সালের ২০শে জুন তারিখে প্রতিষ্ঠিত হয়েছে। রেয়াল ভায়াদোলিদ তাদের সকল হোম ম্যাচ ভায়াদোলিদের এস্তাদিও হোসে সোররিয়ায় খেলে থাকে; যার ধারণক্ষমতা হচ্ছে ২৭,৮৪৬। বর্তমানে এই ক্লাবের ম্যানেজারের দায়িত্ব পালন করছেন সার্হিও গন্সালেস এবং সভাপতির দায়িত্ব পালন করছেন সাবেক ব্রাজিলীয় ফুটবলার রোনালদো। স্পেনীয় রক্ষণভাগের খেলোয়াড় হাবি মোয়ানো এই ক্লাবের অধিনায়কের দায়িত্ব পালন করছেন। ঘরোয়া ফুটবলে, রেয়াল ভায়াদোলিদ এপর্যন্ত ৫টি শিরোপা জয়লাভ করেছে; যার মধ্যে ১টি কোপা দে লা লিগা, ৩টি সেহুন্দা ডিভিশন এবং ১টি কোপা রেয়াল ফেদেরাসিওন এস্পানিওলা দে ফুটবল শিরোপা রয়েছে। কোপা দেল রে রানার-আপ: ১৯৪৯–৫০, ১৯৮৮–৮৯ কোপা দে লা লিগা চ্যাম্পিয়ন: ১৯৮৪ সেহুন্দা ডিভিশন চ্যাম্পিয়ন: ১৯৪৭–৪৮, ১৯৫৮–৫৯, ২০০৬–০৭ কোপা রেয়াল ফেদেরাসিওন এস্পানিওলা ফুটবল চ্যাম্পিয়ন: ১৯৫২–৫৩ রানার-আপ: ১৯৪৪–৪৫ রেয়াল ভায়াদোলিদ বি – ভায়াদোলিদের দ্বিতীয় স্তরের দল রেয়াল ভায়াদোলিদ (নারী) "Ronaldo becomes primary owner of Real Valladolid following takeover"। ESPN। সংগ্রহের তারিখ ৩ সেপ্টেম্বর ২০১৮।  "Liga española de futbol. Real Valladolid | El Norte de Castilla"। web.archive.org। ২০০৮-১২-১৮। Archived from the original on ২০০৮-১২-১৮। সংগ্রহের তারিখ ২০২০-০২-০৩। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "Pechincha: Ronaldo negocia para comprar estádio que já recebeu Copa para seu time; veja o preço"। ESPN.com (পর্তুগিজ ভাষায়)। ২০১৯-১০-১১। সংগ্রহের তারিখ ২০২০-০১-২৪।  "Ronaldo: Former Brazil striker buys controlling stake in Real Valladolid"। ৩ সেপ্টেম্বর ২০১৮। সংগ্রহের তারিখ ৩ সেপ্টেম্বর ২০১৮।  "Real Valladolid Club de Fútbol"। www.ceroacero.es (স্পেনীয় ভাষায়)। সংগ্রহের তারিখ ২০২০-০২-০৩। [স্থায়ীভাবে অকার্যকর সংযোগ] "Real Valladolid Club de Fútbol, S.A.D. :: La Futbolteca. Enciclopedia del Fútbol Español" (স্পেনীয় ভাষায়)। সংগ্রহের তারিখ ২০২০-০২-০৩।  "Así ganó el Real Valladolid la Copa Federación de 1953"। El Norte de Castilla (স্পেনীয় ভাষায়)। ২০১৯-০১-২০। সংগ্রহের তারিখ ২০২০-০২-০৩।  উইকিমিডিয়া কমন্সে রেয়াল ভায়াদোলিদ সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) ফুটবলমি-এ রেয়াল ভায়াদোলিদ (স্পেনীয়) বিডিফুটবলে রেয়াল ভায়াদোলিদ প্রবেশদ্বার:  ফুটবল
অ্যারিওলা

শারীরস্থানবিদ্যায় অ্যারিওলা (ইংরেজি: areola), বহুবচনে অ্যারিওলি (areolae) বলতে স্তনবৃন্ত (nipple) ঘিরে রাখা ত্বকের মতো কোনো রঙিন অংশকে বোঝায়। এটি ল্যাটিন: area থেকে এসেছে যার অর্থ “খোলা অংশ"। বেশিরভাগ ক্ষেত্রে মানুষের স্তনের, স্তনবৃন্তের চারপাশ ঘিরে থাকা রঞ্জিত অংশটিকে অ্যারিওলা বলা হয়। এছাড়া ফুস্কুড়ির চারপাশ ঘিরে থাকা লাল বৃত্তাকার অংশকেও অ্যারিওলা বলে অভিহিত করা হয়। স্তনের অন্য অংশ থেকে অ্যারিওলার রঙে ভিন্নতা রয়েছে। অ্যারিওলার বর্ণ সম্পর্কিত একটি ব্যাখ্যায় বলা হয় যে, এই রঙ আসে দুইটি পলিমারের অ্যাবডুসেন্স থেকে। সেগুলোর একটি, ইউমেলানিন (বাদামী রঙ-এর) এবং অপরটি ফিওমেলানিন (লাল রঙ-এর)। এ দুটি কী পরিমাণে ক্ষরিত হবে তা বংশগতভাবে নিয়ন্ত্রিত হয়, আর এ দুটোই মূলত অ্যারিওলার রঙ গঠনের পেছনে ভূমিকা রাখে। অ্যারিওলার রঙ মলিন হলুদ থেকে গাঢ় হতে হতে কালোর কাছাকাছি পর্যন্ত হতে পারে। সাধারণত যেটা দেখা যায়, যেসব মানুষের ত্বকের রঙ হালকা, তাদের অ্যারিওলার রঙও হালকা হয়, এবং যেসব মানুষ গাঢ় রঙের ত্বকের অধিকারী তাদেরটার রঙ অপেক্ষাকৃত গাঢ় ধরনের। অ্যারিওলার রঙ বিভিন্ন সময় হরমোন ক্ষরণের কারণে পরিবর্তন হতে পারে, যেমন: রজঃচক্র, ঔষধ প্রয়োগ, এবং বয়স বৃদ্ধির সাথে এর রঙ পরিবর্তন হতে দেখা যেতে পারে। রঙ পরিবর্তন সবচে বেশি পরিলক্ষিত হয় গর্ভধারণের সময়। তখন এর রঙ যথেষ্ট গাঢ় হয়ে যেতে পারে। কিছু ক্ষেত্রে শিশু জন্মদানের পর অ্যারিওলা তার পূর্বের রঙে ফিরে পায়, যদিও এখানেও বিভিন্ন মানুষের ক্ষেত্রে যথেষ্ট পার্থক্য দেখা যায়। অ্যারিওলার আকার ও আকৃতিতে যথেষ্ট পরিমাণ ভিন্নতা রয়েছে। সচারচর দেখা যায় প্রজননে সক্ষম নারীর অ্যরিওলা, প্রজননে সক্ষম পুরুষ বা বয়ঃসন্ধিকালীন মেয়ের চেয়ে আকারে বড়ো। মানুষের অ্যারিওলা বেশিরভাগ ক্ষেত্রে গোলাকৃতি, কিন্তু অনেক নারী ও কিছু পুরুষের ক্ষেত্রে উপবৃত্তাকৃতি (ডিম্বাকৃতি) অ্যারিওলা দেখা যায়। পুরুষের ক্ষেত্রে অ্যারিওলার ব্যস প্রায় ২.৫ সেন্টিমিটার (১ ইঞ্চি)। প্রজননে সক্ষম নারীর অ্যারিওলার ব্যস ১০ সেন্টিমিটার (৪ ইঞ্চি) পর্যন্ত হতে পারে, কিন্তু গড়ে এই ব্যস ৩ সেন্টিমিটার (১.২ ইঞ্চি)। যেসব মহিলা শিশুকে বুকের দুধ পান করান বা যাদের স্তনের আকার অপেক্ষাকৃত বড়ো—তাদের অ্যারিওলা গড় আকৃতি থেকে বড়ো হতে পারে। M. Hussain, L. Rynn, C. Riordan and P. J. Regan, Nipple-areola reconstruction: outcome assessment; European Journal of Plastic Surgery, Vol. 26, Num. 7, December, 2003 উইকিমিডিয়া কমন্সে অ্যারিওলা সংক্রান্ত মিডিয়া রয়েছে।
হুজুর ইবনে আদি

হুজুর ইবনে আদী আল-কিন্দি (আরবি: حُجْر ٱبْن عَدِيّ ٱلْكِنْدِيّ, Ḥujr ibn ʿAdīy al-Kindīy, মৃত্যু ৬৬০ খ্রিস্টাব্দ) ছিলেন ইসলামের নবী মুহাম্মদের একজন সাহাবী। খুলাফায়ে রাশেদীন এর চতুর্থ খলিফা আলীর প্রতি তার অবিচল সমর্থন এবং প্রশংসার জন্য তিনি উমাইয়া খলিফা প্রথম মুয়াবিয়া কর্তৃক মৃত্যুদণ্ডে দণ্ডিত হন, যখন তিনি আলীকে প্রকাশ্যে অভিশাপদানের রীতিতে আপত্তি জানালেন। তিনি কিন্দাহ গোত্রের সদস্য ছিলেন। হুজুরকে দুটি উপাধিতে ভূষিত করা হয়েছিল: আল-কিন্দি'' এবং ''আল-আদবার''। প্রথম উপাধি ছিলো ''আল-কিন্দি'' যার অর্থ হচ্ছে ''কিন্দাহ(আরবীয় উপজাতি) হতে আগত ব্যক্তি''। হুজুরকে দেওয়া দ্বিতীয় উপাধি ছিলো ''আল-আদবার''। কতিপয় বর্ণনা অনুসারে, তার শেষ ইচ্ছা ছিল যে তার পুত্রকে তার পূর্বে মৃত্যুদণ্ড দেওয়া হোক, নতুবা তার পুত্র মৃত্যুভয়ে ভীত হয়ে যাবে এবং আলীকে অভিসম্পাত দেওয়ার পর্যায়ে চলে যাবে। হুজুর, তার পুত্র হামাম ইবনে হুজুর এবং আরও কয়েকজন সাথী সিরিয়ার রাজধানী দামেস্কের উপকণ্ঠে আদ্রায় সমাহিত হয়েছেন। তার সমাধির চারপাশে একটি মসজিদ নির্মিত হয়েছে যা মুসলমানদের তীর্থস্থানে পরিণত হয়েছিলো।[তথ্যসূত্র প্রয়োজন] ২০১৩ সালের ২রা মে, যাবহাত আল-নুসরা সমাধিসৌধে হামলা করে এবং তাঁর দেহাবশেষ মাটি খুঁড়ে বের করে নেয়। বিদ্রোহীরা তার লাশ একটি অজ্ঞাত স্থানে নিয়ে যায়। নিউইয়র্ক টাইমস-এ প্রকাশিত এক প্রতিবেদন অনুসারে, তীর্থস্থানটির অবমাননা বিষয়ক বহুল আলোচিত একটি ফেসবুক ছবি, সমাধি খোঁড়ার দায়ে আবু আনাস আল-ওয়াজির বা আবু আল-বারা নামক এক ব্যক্তিকে আরোপ করে, যিনি ''স্বাধীন সিরীয় সেনাবাহিনী''র ইসলাম ব্রিগেড নামে পরিচিত একটি সামরিক গোষ্ঠীর নেতা। "Soften your heart, learn about Hujr ibn 'Adi al-Kindi – Islamic Philosophy"। islam.hilmi.eu (ইংরেজি ভাষায়)। সংগ্রহের তারিখ ২০১৮-০৮-২১।  "Hujr bin Adi al-Kindi:The Great Martyr"। imamreza.net। ২০১৩-১০-২২ তারিখে মূল থেকে আর্কাইভ করা। সংগ্রহের তারিখ ৫ মে ২০১৩।  Tareekh e Dimshaq Ibn Muḥammad (Ibn-ʻAbd-Rabbihī), Aḥmad. The Unique Necklace "al-ʻIqd Al-Farīd" Trans. Issa J. Boullata. Vol. 3. Reading, UK: Garnet Publishing Limited, 2007. Print. আইএসবিএন ১৮৫৯৬৪২৪০৩ Pg. 289 "Shrine of the great companion Hujr ibn Adi destroyed and body reportedly exhumed"। aimislam.com। ২ মে ২০১৩। ২৫ আগস্ট ২০২২ তারিখে মূল থেকে আর্কাইভ করা।  "Syria militants exhume grave of Prophet's companion"। Press TV। ২ মে ২০১৩। ৫ মে ২০১৩ তারিখে মূল থেকে আর্কাইভ করা। সংগ্রহের তারিখ ৫ মে ২০১৩।  "Press TV, May 3rd 2013"। ৮ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ৮ মে ২০২০।  ERDBRINK, THOMAS (৬ মে ২০১৩)। "Iran Warns Syrian Rebels After Report of Shrine Desecration"। New York Times। সংগ্রহের তারিখ ৭ মে ২০১৩।  "Syrian rebels have taken iconoclasm to new depths, with shrines,"। The Independent। সংগ্রহের তারিখ ২২ ডিসেম্বর ২০১৩।  তাবারীর ইতিহাস - হুজুর ইবনে আদী
ভিয়ারিয়াল ফুটবল ক্লাব

ভিয়ারিয়াল ফুটবল ক্লাব (সাধারণত ভিয়ারিয়াল সিএফ অথবা শুধুমাত্র ভিয়ারিয়াল নামে পরিচিত) হচ্ছে ভিয়ারিয়াল ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২৩ সালের ১০ই মার্চ তারিখে প্রতিষ্ঠিত হয়েছে। ভিয়ারিয়াল তাদের সকল হোম ম্যাচ ভিয়ারিয়ালের এস্তাদিও দে লা সেরামিকায় খেলে থাকে; যার ধারণক্ষমতা হচ্ছে ২৪,৮৯০। বর্তমানে এই ক্লাবের ম্যানেজারের দায়িত্ব পালন করছেন মার্সেলিনো গার্সিয়া তোরাল এবং সভাপতির দায়িত্ব পালন করছেন ফের্নান্দো রজ। স্পেনীয় রক্ষণভাগের খেলোয়াড় রাউল আলবিয়ল এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ভিয়ারিয়াল এপর্যন্ত ১টি শিরোপা জয়লাভ করেছে, যেটি হচ্ছে তেরসেরা ডিভিশন শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ২টি শিরোপা জয়লাভ করেছে; যেগুলো হচ্ছে ২০০৩ উয়েফা ইন্টারটোটো কাপ এবং ২০০৪ উয়েফা ইন্টারটোটো কাপ। লা লিগা রানার-আপ (১): ২০০৭–০৮ সেহুন্দা ডিভিশন রানার-আপ (১): ২০১২–১৩ সেহুন্দা ডিভিশন বি রানার-আপ (২): ১৯৮৭–৮৮, ১৯৯১–৯২ তেরসেরা ডিভিশন চ্যাম্পিয়ন (১): ১৯৭০ উয়েফা চ্যাম্পিয়নস লিগ সেমি ফাইনাল (১): ২০০৫–০৬ উয়েফা ইউরোপা লিগ সেমি ফাইনাল (৩): ২০০৩–০৪, ২০১০–১১, ২০১৫–১৬ কোয়ার্টার ফাইনাল (১): ২০১৮–১৯ উয়েফা ইন্টারটোটো কাপ চ্যাম্পিয়ন (২): ২০০৩, ২০০৪ ভিয়ারিয়াল ফুটবল ক্লাব বি – ভিয়ারিয়ালের দ্বিতীয় স্তরের দল ভিয়ারিয়াল ফুটবল ক্লাব সি – ভিয়ারিয়ালের তৃতীয় স্তরের দল Jones, Rich (২০১৯-০২-০৯)। "We ranked the top 10 stadium in La Liga - with a surprise No.1"। mirror। সংগ্রহের তারিখ ২০২০-০১-২৪।  উইকিমিডিয়া কমন্সে ভিয়ারিয়াল ফুটবল ক্লাব সংক্রান্ত মিডিয়া রয়েছে। দাপ্তরিক ওয়েবসাইট (স্পেনীয়) (কাতালান) (ইংরেজি) লা লিগায় ভিয়ারিয়াল ফুটবল ক্লাব (স্পেনীয়) (ইংরেজি) উয়েফায় ভিয়ারিয়াল ফুটবল ক্লাব (স্পেনীয়) (ইংরেজি)